Lɣerba, mačči d awal kan, imi d tamsalt iṣaɛben aṭas ama ɣef win yunagen neɣ ɣef twacult-is id yegran di tmurt. Si tama nniḍen teslunfa-id beṭṭu daxel n twacult, urfan, uguren, llaz, lxiq,…Daɣen, lɣerba d tin id-yettawin laɛwayed timaynutin d ayen s wacu id iggelu iminig ma ad iruḥ ar tmurt n Fransa. Ad yissin idles yemgaraden ɣef win yessen yakan, daɣen si tama nniḍen iminig d win i sufuɣen idles-nneɣ ar tmurt-nni uɣur iruḥ ama d llebsa, učči,...